Fife

La regiono Fife (prononco [fajf], skotgaele Fìobh) estas unuara instanco kaj unu el la 32 lokaj administraj regionoj ("konsiliaj areoj") de Skotlando, krome ĝi estas historia brita graflando (en Skotlando nomata ŝiro). Laŭ ĝia historio esti estinta unu el la reĝlandoj de la piktoj, oni daŭre ofte nomas la teritorion reĝlando de Fife. Ĝi situas ĉe la orienta bordo (Norda Maro) inter la fjordoj Tay (norde) kaj Forth (sude). Laŭ la stato de 2019 en la regiono vivis 373 550 loĝantoj sur areo de 1 325,03 kvadrataj kilometroj, kio rezultigas loĝdenson de 282 loĝantoj/km². Ĝia ĉefurbo estas Glenrothes. Kirkcaldy estas alia grava setlejo. En Fife troviĝas universitato St. Andrews, la plej malnova universitato de Skotlando kaj la tria plej malnova en la anglalingva mondo. Famuloj Elizabeto Stuart (1596-1662), princino de Anglio kaj Skotlando William Fettes Douglas (1822-1891), pentristo